Diari Oficial de la Generalitat Valenciana


Sumari del DOGV 8047, del 24-05-2017 (2017/4440)

Informe ambiental i territorial estratègic de la segona proposta de modificació de les ordenances morfològiques reguladores del sòl urbà del Saladar. Expedient número 2015/EXPGEN/01975.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8047

Data del DOGV
:   24-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4440


Data del document
:   09-05-2017

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * administració local
    * pla d'urbanisme

Informe ambiental i territorial estratègic de la segona proposta de modificació de les ordenances morfològiques reguladores del sòl urbà del Saladar. Expedient número 2015/EXPGEN/01140. [2017/4440]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenacio del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, es procedeix a publicar la resolució dictada per l'òrgan ambiental l'Ajuntament de Calp, Ana María Sala Fernández, de data 2 de maig de 2017, relativa al segon informe ambiental i territorial estratègic de la modificació de les ordenances morfològiques reguladores del sòl urba del Saladar.  
  
«Resolució segona d'informe ambiental i territorial estratègic.  
Expedient: gestió 2015/EXPGEN/01059.  
Títol: modificació de les ordenances morfològiques reguladores del sòl urbà del Saladar.  
Òrgan promotor: Ajuntament de Calp.  
Òrgan substantiu: Ajuntament de Calp.  
Localització: Calp (Alacant).  
La regidora delegada de Protecció del Territori, Ana Sala Fernández, en la seua condició d'òrgan ambiental de l'Ajuntament de Calp, en virtut de Decret de delegació de l'alcalde de data 5 de setembre de 2016, número 2528/2016, del qual es va donar compte en sessió plenària de l'Ajuntament el dia 8 de novembre de 2016, d'acord amb allò que disposa l'article 51.2.b. de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, emet resolució d'informe ambiental i territorial estratègic amb el següent contingut:  
  
Amb data de 8 de novembre de 2016 va ser aprovat, pel Ple de l'Ajuntament, l'inici del procediment d'avaluació ambiental i territorial estratègica per a la modificació d'alguns paràmetres reguladors de les ordenances morfològiques vigents aplicables al sòl urbà Saladar, d'acord amb el document d'inici redactat per PAU Urbanismo, SLP, com a adjudicatària del contracte d'assessorament per al desenvolupament o modificació del planejament vigent a Calp».  
En compliment de l'acord anterior l'òrgan ambiental municipal, el dia 15 de desembre de 2016, va resoldre emetre informe ambiental i territorial estratègic favorable en el procediment simplificat d'avaluació ambiental i territorial estratègica de proposta de modificació de les ordenances morfològiques reguladores del sòl urbà del Saladar de Calp, d'acord amb els criteris de l'annex VIII de la LOTUP, per no tenir efectes significatius sobre el medi ambient, i correspon continuar-ne la tramitació conforme a la seua normativa sectorial. Aquesta resolució ha estat publicada en el Diari Oficial de la Generalitat Valenciana el dia 2 de març de 2017.  
Emesa la resolució d'informe ambiental es va continuar la tramitació d'acord amb allò que disposa l'article 57.1.a de la LOTUP, i es va publicar edicte d'exposició pública al tauler d'edictes municipal, en la pàgina web de l'Ajuntament, en el diari Información del dia 20 de desembre de 2016, i en el Diari Oficial de la Generalitat Valenciana del dia 21 de desembre de 2016.  
Durant el període d'informació pública es van presentar dos al·legacions, la primera, el dia 17 de febrer de 2017 per l'Associació d'Empresaris d'Hostaleria de Calp, i la segona, el dia 24 de febrer de 2017 per la mercantil Anida Operaciones Singulares, SAU.  
El dia 15 de març de 2017 es va emetre informe sobre les al·legacions presentades, amb una proposta de modificació del document exposat al públic, la qual cosa va motivar que, d'acord amb allò que disposa l'article 57.1.c. es va efectuar una nova exposició pública, i per tant, d'acord amb l'apartat c in fine de l'article 57.1.c, era procedenta efectuar una nova avaluació ambiental, als efectes de determinar si amb els esmentats canvis resultaria necessària la tramitació del procediment ordinari, o es podria continuar amb el procediment simplificat.  
Es va sol·licitar informe a l'arquitecte municipal i al biòleg als efectes que es pronunciaren sobre les modificacions introduïdes sobre la proposta original i de la qual s'estava realitzant una nova exposició pública.  
El biòleg municipal va emetre informe el dia 29 de març de 2017, del qual hem de destacar:  
«La modificació proposada se cenyeix als paràmetres tècnics sobre la compatibilitat d'usos turístics i regulació morfològica de l'edificació que no suposen una alteració a les afeccions sobre les àrees delimitades en el PATRICOVA, la zona humida catalogada de les Salines de Calp o la zona d'influència de Costes indicades en l'informe d'aquest departament de 15 de desembre de 2016, i serveixen plenament, per tant, les consideracions que s'hi exposen.  
Per tot això, es considera que la modificació del Pla general d'ordenació urbana D-9, relativa a la modificació d'alguns paràmetres reguladors de les ordenances morfològiques vigents aplicables al sòl urbà Saladar és compatible amb els valors ambientals estudiats.»  
  
L'arquitecte municipal va emetre informe el dia 25 d'abril de 2017, del qual es destaca igualment:  
«B) Identificació i valoració de possibles efectes sobre el medi ambient.  
La modificació proposada se cenyeix a paràmetres tècnics sobre compatibilitat d'usos turístics i regulació morfològica de l'edificació que no suposen una alteració a la valoració dels possibles efectes sobre el medi ambient considerats en l'informe d'aquest departament de 15 de desembre de 2016, més bé es matisen i augmenten els efectes positius descrits pel que fa a la implantació concreta de les edificacions en la parcel·la, es limita la formació de pantalles als dos fronts marítims i es fomenta l'esveltesa de les edificacions, la qual cosa confirma plenament les consideracions que s'hi exposen.  
C) Conclusions.  
Analitzada la proposta de la modificació de les ordenances morfològiques reguladores del sòl urbà Saladar del PGOU de Calp, s'entén que l'esmentada actuació quedaria emmarcada en l'article 46.3 de la LOTUP per considerar que es tracta d'un instrument d'ordenació que afecta únicament i exclusivament l'ordenació detallada del sòl urbà consolidat.  
Per això, segons estableix l'article 51.2.b de la LOTUP, d'acord amb els criteris de l'annex VIII de l'esmentada llei, i l'escassa incidència observada en els apartats anteriors, i en base al principi de simplificació administrativa, s'estima que és suficient la tramitació de l'avaluació ambiental i territorial estratègica simplificada per a determinar que la modificació proposada no presenta efectes significatius sobre el medi ambient, sempre que s'atenguen els condicionants de la part resolutòria.  
  
D'acord amb tot allò que s'ha exposat, es proposa que, per l'òrgan ambiental i territorial, s'adopte el següent acord:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació de les ordenances reguladores del sòl urbà Saladar del PGOU de Calp, d'acord amb els criteris de l'annex VIII de la LOTUP, per no tenir efectes significatius sobre el medi ambient, i continuar la tramitació d'aquest conforme a la seua normativa sectorial.»  
  
En virtut d'això i analitzada la segona proposta de modificació de les ordenances morfològiques reguladores del sòl urbà del Saladar, efectuada com a conseqüència de l'exposició al públic del pla i redactada per l'arquitecte, Gerardo Roger Fernández, estimar que aquesta actuació quedaria emmarcada en l'article 46.3 de la LOTUP per considerar que es tracta d'un instrument d'ordenació que afecta únicament i exclusivament l'ordenació detallada del sòl urbà consolidat.  
  
Per això, segons estableix l'article 51.2.b de la LOTUP, d'acord amb els criteris de l'annex VIII de l'esmentada llei, la segona proposta de modificació de les ordenances morfològiques reguladores del sòl urbà del Saladar no té incidència significativa en el model territorial del municipi, no produeix increment significatiu en el consum de recursos; no suposa afecció sobre elements del patrimoni natural i cultural, és un instrument pertinent per a la integració de les consideracions ambientals. Per tant, una vegada tingudes en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de modificació de les ordenances morfològiques reguladores del sòl urbà del Saladar no presenta efectes significatius sobre el medi ambient.  
  
D'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la segona proposta de modificació de les ordenances morfològiques reguladores del sòl urbà del Saladar de Calp, d'acord amb els criteris de l'annex VIII de la LOTUP, per no tenir efectes significatius sobre el medi ambient, i correspon continuar-ne la tramitació conforme a la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li siguen propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació en el termini màxim de quatre anys des de la seua publicació. En aquest cas, el promotor ha d'iniciar de nou el procediment d'avaluació ambiental i territorial estratègica simplificada de la proposta.  
Ho mane i signe.  
  
Calp, 9 de maig de 2017.- La regidora delegada de Protecció del Territori: Ana María Sala Fernández.